25.5.2023
DA
Den Europæiske Unions Tidende
C 184/13
Det Europæiske Økonomiske og Sociale Udvalgs udtalelse om »Unges rolle i den grønne omstilling« (sonderende udtalelse på anmodning af det svenske rådsformandskab) (2023/C 184/03)
Ordfører: Nicoletta MERLO
Anmodning fra det svenske rådsfor­ 14.11.2022 mandskab Brev af Retsgrundlag
Artikel 304 i traktaten om Den Europæiske Unions funktionsmåde.
Kompetence
Beskæftigelse, Sociale Spørgsmål og Unionsborgerskab
Vedtaget i sektionen
8.3.2023
Vedtaget på plenarforsamlingen
22.3.2023
Plenarforsamling nr.
577
Resultat af afstemningen (for/imod/hverken for eller imod)
152/00/01
1.
Konklusioner og anbefalinger 1.1.
EØSU mener, at unge kan og skal spille en afgørende rolle i forbindelse med den grønne omstilling.
Udvalget mener, at en ny forvaltningsmodel, der er mere inklusiv og i stand til at sikre aktiv inddragelse af unge i beslutningsprocesserne og overvinde de hindringer, der stadig findes, er af afgørende betydning. 1.2.
EØSU understreger betydningen af at sikre, at ungdomsorganisationerne spiller en ledende rolle i beslutnings­ processen og i udviklingen og formidlingen af projekter vedrørende bæredygtighed og miljø, herunder ved at garantere dem den nødvendige økonomiske støtte. 1.3.
EØSU mener, at det er afgørende konstant at overvåge virkningerne for de unge af offentlige investeringer, herunder dem der vedrører den grønne omstilling.
Det gælder både de virkninger, som investeringerne har nu, og dem de vil få i fremtiden.
Overvågningen kan ske gennem en økonomisk, politisk og social konsekvensanalyse af de politikker, der skal gennemføres, ved anvendelse af indikatorer før, under og efter deres godkendelse. 1.4.
EØSU opfordrer EU-institutionerne og medlemsstaterne til at gennemføre foranstaltninger og mekanismer til at sikre, at der tages hensyn til ungdomsperspektivet på alle politikområder, og til at skabe et rum, der kan garantere unges aktive deltagelse gennem fuld vedtagelse af EU-ungdomstesten. 1.5.
EØSU finder det afgørende at knytte de initiativer og politikker, der vil blive vedtaget i forbindelse med det europæiske år for færdigheder, til temaet grøn omstilling, bæredygtig udvikling og de udfordringer, som unge står over for i en verden i hastig forandring. 1.6.
EØSU mener, det er vigtigt at kigge på uddannelsesområdet og overveje, hvordan man kan udvikle de færdigheder, der forventes af unge på dette område, gennem anvendelse af en tværgående tilgang, som kan give de unge teoretiske og praktiske færdigheder.
Dette kan bl.a. også ske ved at lette overgangen fra skole til arbejdsliv og sikre bedre lærlingeuddannelser samt ved at inddrage arbejdsmarkedets parter.
Uddannelsen i disse spørgsmål bør også gøres strukturel ved at udforme og udvikle den med afsæt i lokal- og regionalområderne og deres behov inden for en bredere ramme fastlagt på nationalt plan. 1.7.
EØSU mener, at det er nødvendigt at begynde at undervise i bæredygtigheds- og miljøbeskyttelsesspørgsmål fra en tidlig alder ved at indføre innovative uddannelsesværktøjer, der tager hensyn til miljøbeskyttelse, social og økonomisk udvikling og opfyldelsen af relaterede mål.
Kvalitetsuddannelse for alle og anstændige arbejdsvilkår for undervisnings­ personalet er afgørende for at sikre dette. 1.8.
EØSU understreger, at det er vigtigt, at skolerne engagerer sig i spørgsmål om grøn omstilling i samarbejde med lokale myndigheder og organisationer, der tilbyder aktiviteter uden for skolen, navnlig ungdomsorganisationer og det organiserede civilsamfund, hvilket vil skabe øget bevidsthed og deltagelse blandt almindelige borgere.
I den forbindelse vurderer EØSU erfaringerne med Grønt Erasmus-projektet positivt og ser frem til dets gennemførelse.